મહેસાણાનાં ટી.બી.રોડ પર ઋતુરાજ ફ્લેટનાં છાપરામાં એલસીબી, એસઓજી, પેરોલ ફર્લો સ્કવોડ અને બી ડીવીઝન પોલીસે સંયુક્ત રીતે છાપો મારીને જુગારધામ ઝડપી પાડ્યુ હતું.આ જુગારધામમાંથી રૂપિયા ૬૪,૩૦૦ નાં મુદ્દામાલ સાથે કુલ ૨૯ જુગારીઓની ધરપકડ કરીને પોલીસે કાયદેસરની કાર્યવાહી હાથ ધરી હતી. એસપી ચૈતન્ય માંડલીક અને ડીવાયએસપી મંજીતા વણઝારાની સૂચના મુજબ એલસીબી પીઆઈ આર.એસ.પટેલ, એસઓજી ઈન્ચાર્જ પીઆઈ એમ.ડી.ચંપાવત, પેરોલ ફર્લો સ્કવોડનાં પીએસઆઈ કે.ડી.બારોટ અને બી ડીવીઝન પીઆઈ પી.એસ.પરમારનાં માર્ગદર્શન હેઠળ ચારેય એજન્સીઓએ મળેલી બાતમીનાં આધારે સંયુક્ત રીતે ટી.બી.રોડનાં ઋતુરાજનાં છાપરામાં રેઈડ કરી હતી.રેઈડ દરમિયાન ૨૯ જુગારીઓ જુગાર રમતાં ઝડપાઈ ગયા હતા.